OpenLLM-France/wikimedia huggingface dataset:
# Fabliau

Ar fabliau (fabliaux el liester) zo un anv gallek a vez roet d'ur gontadenn fentus, e gwerzennoù eizhsilabennek, eus ar Grennamzer.

## An anv

Pikardek e vefe ar ger fabliau, deuet eus ar ger latin fabula, hag en deus roet ar ger « fable » (fablenn) e galleg, met kontadennig eo ar ster. Fablet eo ar ger a gaver e dibenn Boivin de Provins, gant Boivin. Ar fablennoù avat a oa isopet e galleg, diwar anv Aisopos.

## Oberourien anavezet

Daoust ma'z eo dizanv ar c'hontadennoù-se ec'h anavezer anvioù darn eus an oberourien:
* Jean Bodel (1165-1210)
* Boivin
* Eustache d'Amiens
* Rutebeuf,
* Philippe de Beaumanoir,
* Henri d'Andeli,
* Huon de Cambrai
* Huon le Roi,
* Huon Piaucele
* Gautier le Leu .
* Gautier de Coincy

## Kontadennoù brudetañ

* Baillet le savetier ou le prêtre au lardier
* Boivin de Provins, gant Boivin
* Brunain la vache au prêtre, Jean Bodel
* De Gombert et les deus clers, Jean Bodel
* De l'enfant qui fut remis au soleil
* Du jongleur qui alla en enfer (a c'haller lenn e Gallica)
* Du vilain qui conquit le paradis par plaid (a c'haller lenn e Gallica)
* Estormi, gant Huon Piaucele
* Estula
* Frère Denise (a c'haller lenn e Gallica)
* Haimet et Barat, gant Jean Bodel
* L'Ange et l'Ermite
* La borjoise d'Orléans
* La dame qui fit trois fois le tour de l'église, gant Rutebeuf
* La Demoiselle qui ne pouvait pas entendre parler de foutre,
* La Housse Partie
* La mal(l)e Honte, gant Huon de Cambrai
* La Vieille qui oint la paume du chevalier, pe La vieille qui graissa la patte au chevalier (a c'haller lenn e Gallica)
* Le boucher d'Abbeville, Eustache d'Amiens
* Le Chevalier qui fit les cons parler
* Le Chevalier au barizel
* Le Conte de Richeut
* Le Cupide et l'Envieux, Jean Bodel
* Le Curé qui mange des mûres (a c'haller lenn e Gallica)
* Le larron qui embrassa un rayon de lune
* Le moine sacristain
* Le paysan de Bailleul, Jean Bodel1
* Le pet au vilain, gant Rutebeuf
* Le prêtre crucifié
* Le prêtre et le loup
* Le prêtre qui eu une mère malgré lui (a c'haller lenn e Gallica)
* Le prêtre teint, gant Gautier Le Leu
* Le Prudhomme qui sauva son compère
* Le Rêve des vits
* Le testement de l'âne, Rutebeuf
* Le Tombeur Notre-Dame gant Gautier de Coincy
* Le Vilain Mire
* Le Vilain devenu médecin
* Les Perdrix
* Les tresses
* Les Trois Aveugles de Compiègne gant Courtebarbe
* Les Trois Bossus
* Li sohaiz desvez, Jean Bodel
* Merlin Merlot ou Du vilain qui devient riche et puis pauvre

## Levezon

Gant ar c'hontadennoù-se eo bet awenet Boccacio, a adkemeras danvez darn anezho da vagañ Il Decameron,, Jean de La Fontaine, en e fablennoù ha kontadennoù, Molière, a implijas Le Vilain mire evit sevel Le Médecin malgré lui, Honoré de Balzac en e Contes drôlatiques.

## Levrlennadur

* Joseph Bédier, Les Fabliaux, études de littérature populaire et d’histoire littéraire du Moyen Âge, 1893
* La littérature française du Moyen-Age, GF Flammarion
* Luciano Rossi et Richard Straub, Fabliaux érotiques : Textes de jongleurs des XIIe et XIIIe siècles, Livre de Poche, 1992, p. 45-49

## Liammoù diavaez

* The Fabliaux (en)

## Notennoù

* ↑ Amañ
* ↑ Da lenn amañ :.
* ↑ A c'haller lenn amañ: .
* ↑ Da lenn amañ : .
# Fabián Ruiz de Aguilar

Fabian Ruiz de Aguilar (* Aguilar de Campos, Kurunenn Kastilha 1539 – † ?) zo ur c'hloareg hag a gemeras perzh en aloubadeg Chile.
E 1560 e tegouezhas Ruiz de Aguilar e Chile evel kaner en iliz-veur Santiago. Diouer a oa a veleien, hag anvet e voe da berson gant an eskob González ha da gure un toullad parrezioù e su ar vro. Pa varvas an eskob e voe kaset d'an harzoù, ma chomas meur a vloaz, ha goude e voe anvet da vikel-vras evit Valdivia, Villarrica, Osorno ha Castro.
Distro da Santiago, e voe kaset da La Serena ha goude da g-Cuyo, ma chomas bloaz. Da varv an eskob Barrionuevo e voe galvet da Santiago da gemer ar garg a vikel-vras. Goude ez eas da Lima, d'ar sened-iliz.
En 1588, petra bennak m'en devoa aotre da vont da Spagn, edo bepred en Lima o c'houlenn kaout ul leve-gopr. Nav bloaz ha hanter-kant e oa neuze.
# Fables for the Frivolous

Fables for the Frivolous zo fablennoù saoznek savet gant ar skrivagner stadunanat Guy Wetmore Carryl (1873-1904) hag embannet e 1898. Adaozet int diwar re Jean de La Fontaine ha skrivet e gwerzennoù fentus. Ar re vrudetañ eo The Persevering Tortoise and the Pretentious Hare, The Arrogant Frog and the Superior Bull, ha The Sycophantic Fox and the Gullible Raven.

## Liammoù diavaez

a vo kavet e Wikimedia Commons.
* Fablennoù al levr e Wikisource
* Project Gutenberg
* Fablennoù da glevet e Librivox
* Fables for the Frivolous, embannadur kentañ, eus an Internet Archive.
# Fable III

Fable III zo ur c'hoari video doare RPG en ur bed digor, savet gant ar studio Lionhead Studios hag embannet gant Microsoft Game Studios war Xbox 360 ha Microsoft Windows. Fable III a zo trede lodenn an heuliad c'hoarioù video Fable. An istor a ro tro d'ar c'hoarier da vezañ an dudenn bennañ o stourm evit pilañ Roue Albion (breur an haroz) o sevel ur c'hengevread evit kaout harp er reveulzi. Goude un emsavadeg trec'hus, an haroz a vez lakaet da roue ha fiziet e vez dezhañ difennerezh rouantelezh Albion a-enep un euzhvil.
Er c'hoari e vez adkavet mouezhioù aktourien brudet evel Ben Kingsley (Sabine), Stephen Fry (Reaver), Simon Pegg (Ben Finn), Naomie Harris (Page), Michael Fassbender (Logan), Zoë Wanamaker (Theresa), Bernard Hill (Sir Walter Beck), Nicholas Hoult (Elliot), John Cleese (Jasper), Kellie Bright (Harozez Brightwall), ha Louis Tamone (Harroz Brightwall).
Embannet e oa bet ar c'hoari d'an 29 a viz Here 2010 war Xbox 360 ha d'an 20 aviz Mae 2011 war urzhiataer dre ar savennoù Games for Windows ha Steam. En doare sevenet evit an urzhiataer e adkaver ur stumm diaester ouzhpenn (Hardcore mode) ha nevezintioù 3-ment na voe ket embannet war an doare Xbox 360.
# Fabián

Fabián zo un anv-badez spagnolek.

## Orin

Diwar an anv latin Fabianus, hini ur pab merzheriet er bloaz 250, anvet da sant.

## Yezhoù all

* Fabian, e brezhoneg ha saozneg.
* Fabien, e galleg.

## Adstumm

* Fabiana ha Fabiola, evit ar merc'hed.

## Tud

* Fabián Ruiz de Aguilar (1539-?), lean spagnol, hag unan eus alouberien Chile.
* Fabián Gutiérrez Lasso de la Vega Cabrera y Madariaga (1819-1880), politikour spagnol.
* Fabián C. Barrio, skrivagner spagnol.
* Fabián Díez Cuesta, kaner-sonaozour spagnol

## Lec'hioù

* San Fabián
# Fable (heuliad c'hoarioù video)

Fable zo anv un heuliad c'hoarioù video doare RPG embannet war Xbox, Microsoft Windows, OS X, Xbox 360 hag Xbox One. An heuliad a oa bet sevenet gant Lionhead Studios betek ma vefe serret ar studio e 2016, an embannadur d'an heuliad a oa gant Microsoft Studios.

## Listenn ar c'hoarioù en heuliad

| Bloavezh embann | Titl | Studio(où) | Savenn(où) |
| 2004 | Fable | Lionhead Studios Big Blue Box | Xbox |
| 2005 | Fable: The Lost Chapters | Lionhead Studios Big Blue Box | OS X, Windows, Xbox |
| 2008 | Fable II Pub Games | Carbonated Games Lionhead Studios | Xbox 360 |
| 2008 | Fable II | Lionhead Studios | Xbox 360 |
| 2010 | Fable III | Lionhead Studios | Windows, Xbox 360 |
| 2012 | Fable Heroes | Lionhead Studios | Xbox 360 |
| 2012 | Fable: The Journey | Lionhead Studios | Xbox 360 |
| 2014 | Fable Anniversary | Lionhead Studios Big Blue Box | Xbox 360, Windows |
| Nullet | Fable Legends | Lionhead Studios | Xbox One |
# Fablennoù Jean de la Fontaine

Fablennoù Jean de la Fontaine Troet e brezhoneg get Yves Louis Marie Combeau ha Daniel Doujet, zo ul levr brezhonek embannet gant Embannadurioù Al Lanv, e 2005. Troidigezh ar Fables de La Fontaine eo, un oberenn c'hallek, savet gant ar skrivagner gallek Jean de La Fontaine, a zo bet tri dastumad anezho entre 1668 ha 1694, enno 243 fablenn e gwerzennoù, ma weler loened oc'h en em zerc'hel hag o komz evel tud, gant ur gentel verr en dibenn.

## Pennadoù kar

* Al louarn besk
* Al louarn hag ar rezin
* Yar ar vioù aour
* Ar vran hag al louarn
# Fables de La Fontaine

Fables de La Fontaine eo anv oberenn brudetañ ar barzh gallek Jean de La Fontaine, anezhi tri dastumad fablennoù entre 1668 ha 1694, enno 243 fablenn e gwerzennoù, ma weler loened oc'h en em zerc'hel hag o komz evel tud, gant ur gentel verr en dibenn.

## Brud e Breizh

Brudet eo bet al levr e-touez ar vrezhonegerien, ha Yann ar Feunteun a veze graet anezhañ alies zoken. Meur a zen zo bet o treiñ darn eus e oberennoù : Gwilherm Rikou (1778-1848), Pierre Désiré de Goësbriand (1784-1853), Eozen Kombod (1789-1870), Stefan ar Strad (1865-1954), Paotr Treoure (1874-1952), Daniel Doujet (ganet e 1956) ...

## Fablennoù e brezhoneg

An holl fablennoù zo bet lakaet e brezhoneg. E Fablennoù Jean de la Fontaine Troet e brezhoneg get Yves Louis Marie Combeau ha Daniel Doujet, e kaver ar re bet lakaet gant ar skrivagnerien-se, hogen doareoù all zo dezho a-wechoù :
* Al louarn hag ar rezin
* Al louarn besk
* Yar ar vioù aour
# SFIO

An SFIO (Section Française de l'Internationale Ouvrière) a voe krouet e 1905 dre unanidigezh Strollad Sokialour Bro C'hall (Parti Socialiste de France, PSdF, strollad Jules Guesde) hag ar Strollad Sokialour Gall (Parti Socialiste Français, PSF, strollad Jean Jaurès). Mont a reas da get e 1969 pa voe krouet ar PS en e blas.
# SMS Hohenzollern (timbr)

* Al lestr Hohenzollern, Mervent Afrika alaman, 1906
* Ar vag Hohenzollern, stumm bihan
* Kameroun, 1900
* Inizi Marshall, 1901
Skeudennaouet eo ar vag Hohenzollern II — hini an impalaer Gwilherm II — war an timbroù gwerzhet e trevadennoù Alamagn etre 1901 hag ar Brezel-bed kentañ.
Anvet eo Kolonial-Schiffszeichnung er C'hatalog Michel, pezh a dalv Tresadenn drevadennel ar vag.
Skrivet eo talvoud-gwerzh an timbr er c'hornioù en traoñ, gant moneiz Alamagn (Pfennig evit ar re vihan ha Mark evit ar re vrasañ)), war-bouez re Afrika ar Reter (skrivet e roupi) ha re Kiautschou (e dollar Sina).
Implijet int bet er broioù a oa dindan dalc'h Alamagn betek fin ar brezel.
* Afrika ar Reter alaman (Deutsch-Ostafrika)
* Ginea-Nevez alaman (Deutsch-Neuguinea)
* Inizi Karolina (Karolinen)
* Inizi Mariana (Marianen)
* Inizi Marshall (Marshall-Inseln)
* Kameroun (Kamerun)
* Kiautschou (Qingdao hiriv)
* Mervent Afrika alaman (Deutsch-Südwestafrika)
* Samoa
* Togo
# Eugene William Oates

Eugene William Oates, bet ganet d'an 31 a viz Kerzu 1845 e Sikilia (e Rouantelezh an Div Sikilia d'an ampoent) hag aet da Anaon d'ar 16 a viz Du 1911 en Edgbaston (ur c'harter eus Birmingham, Bro-Saoz) a oa un naturour saoz hag a bleustras kalz war an evnoniezh.
a vo kavet e Wikimedia Commons.

## Listenn al laboused studiet gantañ
### Genadoù

* A : Agropsar, Alophoixus,
* E : Elachura,
* L : Lioparus,
* R : Rhaphidura, Rhopocichla,
* S : Stachyridopsis.

### Spesadoù

* L : Liocichla ripponi,
* P : Phylloscopus davisoni.

### Isspesadoù

* A : Alophoixus flaveolus burmanicus,
* D : Dicrurus leucophaeus nigrescens,
* T : Terpsiphone affinis nicobarica.

## Notennoù ha daveennoù

* ↑ Ober a reer gant ar berradur Oates e metoù al loenoniezh.
# Eugene Znosko-Borovsky

Eugene Aleksandrovitch Znosko-Borovsky a zo bet ganet d'ar 16 a viz Eost 1884 e Sankt Peterbourg (Rusia) ha marvet d'an 31 a viz Kerzu 1954 e Pariz (Bro-C'hall).
Mestrc'hoarier echedoù, skrivagner ha kelennour rusian ha gall.

## Oberennoù skrivet

* Eugene Znosko-Borovsky, The Evolution of Chess, 1910 ;
* Eugene Znosko-Borovsky, Capablanca, 1911 ;
* Eugene Znosko-Borovsky, The Muzio Gambit, 1911 ;
* Eugene Znosko-Borovsky, Capablanca and Alekhine;
* Eugene Znosko-Borovsky, The Middle Game in Chess ;
* Eugene Znosko-Borovsky, How to play Chess Openings ;
* Eugene Znosko-Borovsky, The Art of Chess Combination ;
* Eugene Znosko-Borovsky, Comment jouer les fins de parties, Embannadurioù Payot, Pariz.
# Eugenes

Eugenes :
| Eugenes fulgens, luc'hskeudennet e Costa Rica. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Trochilidae |
| Iskerentiad : | Trochilinae |
| Anv skiantel ||
| Eugenes Gould, 1856 ||
| D'ar vevoniezh e tenn ar pennad-mañ. ||
Eugenes a zo ur genad e rummatadur an evned, krouet e 1856 gant ar skiantour saoz John Gould (1804-1881).

## Spesadoù

Daou spesad evned-kelien a ya d'ober ar genad :
* Eugenes fulgens,
* Eugenes spectabilis.
O c'havout a reer e mervent Stadoù-Unanet Amerika hag e Kreizamerika.

## Notennoù ha daveennoù

* ↑ (en) Roadennoù IOC World Bird List diwar-benn Trochilidae/Eugenes (lennet e-barzh d'an 29 a viz Eost 2018).
a vo kavet e Wikimedia Commons.
# Eugenia de Montijo

María Eugenia Palafox Portocarrero y Kirkpatrick, anavezet e galleg evel Eugénie de Montijo (Granada d'ar 5 a viz Mae 1826 – Madrid, 11 a viz Gouhere 1920) a oa ur briñsez spagnol, kontez Teba,a zeuas da vout impalaerez Bro-C'hall goude dimeziñ da Napoleon III (1808-1873).
E Granada (Andalouzia) e oa bet ganet en ti niverennet 12, calle ("straed") de Gracia. Merc'h yaouañ kont ha kontez Teba e oa. He zad e oa Cipriano de Palafox y Portocarrero (1784-1839), kont Teba, breur yaouañ kont Montijo – gantañ ez eas an titl diwezhatoc'h – aet a-du gant Bro-C'hall en amzer Napoleon Iañ. Ofiser e oa, perzh a gemeras en Emgann Pariz e 1814 ma rankas Napoleon Iañ dilezel ar galloud goude bezañ bet faezhet.
Ur mab he doe, Eugène Louis Napoléon Bonaparte, anavezet ivez evel Louis-Napoléon (Pariz, 16 a viz Meurzh 1856 – Ulundi, Natal, Suafrika, 1añ a viz Mezheven 1879).
* E 1856
* E 1864
# Eugenio

Eugenio zo un anv-badez italianek ha spagnolek.

## Adstummoù

* Eugenia, evit ar merc'hed.

## Yezhoù all

* Ujan, Eujen e brezhoneg
* Eugène, e galleg
* Eugene, e saozneg

## Tud

* Eugenio de Ochoa (1815–1872), skrivagner spagnolek eus Euskal Herria
* Eugenio Pacelli (1876-1958), 260vet pab dindan an anv Pi XII
* Eugenio Montale (1896-1981), barzh italian
* Eugenio de Nora (1923-2018) a zo ur skrivagner spagnol,
* Eugenio De Signoribus (1947-), barzh italian
* Eugenio Lucas Velázquez, livour spagnol, hag e vab Eugenio Lucas Villaamil, livour spagnol.
# Eugenio Montale

Eugenio Montale a oa ur barzh italian ganet e Genova d'an 12 a viz Here 1896 ha marvet e Milano d'an 12 a viz Gwengolo 1981.
Kazetenner ha buruteller sonerezh eo bet ivez.
Bet en deus priz Nobel al lennegezh e 1975.
# Eugenia Sveden

Eugenia Sveden (Palez Stockholm 1830-1889 Stockholm ), pe Charlotta Eugenia Augusta Amalia Albertina av Sverige e svedeg, a oa ur briñsez svedat hag ur sonaozourez. Merc'h e oa da Oskar Iañ Sveden, roue Sveden, ha d'e bried Josefina av Leuchtenberg, ur verc'h da Eugène de Beauharnais.

## He buhez

Eugenia a oa gwan ha klañvidik, ha divizet e voe chom hep he dimeziñ. E 1846 e veajas da Brusia gant he breur Charles, en sell da gavout un danvez pried dereat, met ne voe graet kinnig sirius ebet.
Skrivañ a reas ul levr gallek, Les princesses de la Suède, embannet e 1864, troet goude e svedeg.
Un toullad kizelladurioù a reas ivez.
Mignonez e oa d'ar skrivagnerez kantikoù, Lina Sandell.
# Eugenia

Eugenia zo un anv-badez spagnolek ha roumanek .

## Yezhoù all

* Eugênia e portugaleg
* Evgenia e ruseg ha gresianeg (Ευγενία)
* Eugénie e galleg

## Tud
### XVIvet-XVIIvet kantved

* Isabel Clara Eugenia (1566 -1633), merc'h da Felipe II, roue Spagn, ha Gouarnourez an Izelvroioù (1621-1633).

### XIXvet kantved

* Eugenia Sveden (Eugenia en-ofisiel, hogen Eugénie ivez a-wechoù )
* Eugenia de Montijo, priñsez spagnol, dimezet da Napoleon III, impalaerez Bro-C'hall;
* Elisabeth Amalia Eugenia in Bayern, pe Elesbed Wittelsbach (1837-1898), impalaerez Aostria, anavezetoc'h evel Sissi;
* Eugênia Infante da Câmara (1837-1879), aktourez vrazilian.

### XXvet kantved

* Eugenia Osterberger (1852-1932), sonaozourez ha pianoourez c'halizat
* Maria Eugenia Vaz Ferreira (1875-1924), barzhez uruguayat
* Eugênia Anna Santos (Salvador, 1869 - Salvador, 1938), belegez vrazilian er relijion candomblé
* Victoria Eugenia of Battenberg (1887-1969), dimezet da Alfonso XIII, roue Spagn.
* Eugenia Miulescu (1938, Fumureni, Vâlcea, 2005), skrivagnerez roumanek
* Eugenia Bulat (1956-), barzhez roumanek.
* Eugénia Bettencourt, aktourez portugalat.

## Traoù all

* Eugenia, ur gompagnunezh savet gant Patrice de Maistre evit merañ arc'hant bras Liliane Bettancourt er bloavezhioù 2010.
# Strollad Komunour Togo

* Prezidant
** Faure Gnassingbé
* Ministr kentañ
** Gilbert Houngbo
* Kuzul ar Vinistred
* Bodadeg Vroadel
* Strolladoù Politikel
* Dilennadegoù: 2005-2007
* Disrannadurioù
** Rannvroioù
** Prefetioù
* Darempredoù estren
Strollad Komunour Togo (e galleg: Parti Communiste du Togo) a zo anv ur strollad komunour marksour-leninour bet krouet e Togo d'an 3-4 a viz Mae 1980 gant Unvaniezh Komunourion Dahomey diwar Bodad Komunour Togo (Groupe Communiste du Togo), adanvet da c'houde Aozadur Komunour Togo (Organisation Communiste du Togo).
Sevel a rae Strollad Komunour Togo a-du gant linenn politikel Strollad Labour Albania.
Embannet e veze gant ar Strollad ar gelaouenn Révolution ("Dispac'h").
Aozadur Yaouankizoù Komunour Togo (Organisation de la Jeunesse Communiste du Togo) eo anv kevrenn yaouankizoù ar Strollad.

## Liammoù diavaez

* Lec'hienn ofisiel ar Strollad
# Strollad Komunour Unvan Armenia

Strollad Komunour Unvan Armenia (en armenieg: Հայաստանի Միավորված Կոմունիստական Կուսակցության, ՀՄԿԿ; Hayastani Miatsial Komunistakan Kusaktsutyun) a zo anv ur strollad komunour oberiant en Armenia, krouet e 2003 pa oa bet kendeuzet Strollad Komunour Armenia Adnevezet, Strollad Komunour Labourerion Armenia, Unvaniezh Labourerion Armenia, Unvaniezh Komunourion Armenia, Strollad Marksour Armenia ha Strollad ar Gefredourion.
Dalc'het e oa bet Kendalc'h kentañ ar Strollad d'ar 25 a viz Meurzh 2004 ma oa bet dilennet Youri Manoukian da Kentañ-Sekretour. 77 ezel ez eus er C'huzul-Kreiz ha 17 er Burev Politikel.
Tostoc'h emañ ouzh ar gouarnamant evit strollad komunour pennañ ar vro, Strollad Komunour Armenia en ur chom hep kemer ket perzh e talbennoù krouet evit sevel a-enep d'ar gouarnamant.
Disklêriet en deus ar Strollad ma souten Serj Sargsyan evel danvez-Prezidenant da geñver ar mouezhiadegoù broadel.
# Strollad Komunour Tadjikistan

Strollad Komunour Tadjikistan (e tadjikeg: Ҳизби Коммунистӣи Тоҷикистон - Hizbi Kommunistīi Tojikston; e ruseg: Коммунистическая партия Таджикистана) a 'zo anv ur strollad komunour oberiant e Tadjikistan.
Da geñver dilennadegoù broadel Tadjikistan bet dalc'het e 2005 ec'h eas gant ar Strollad 20,63%, tapet gante 4 dileuriad diwar 63.
Stag emañ ar Strollad ouzh Strollad Komunour an Unaniezh Soviedel gant Olyeg Chenin en e benn.

## Liammoù diavaez

* Lec'hienn ar Strollad
# Strollad Komunour Trinidad ha Tobago

Strollad Komunour Trinidad ha Tobago (en saozneg: Communist Party of Trinidad and Tobago) a oa anv ur strollad marksour-leninour krouet e Trinidad ha Tobago e 1979, gantañ da benn un den lesanvet "Larry".
Sevel a rae ar Strollad a-du gant linenn politikel Strollad Labour Albania er penn-kentañ daoust ha oa bet dilezet gante al linenn greñv-se gant meur a ezel eus ar Strollad er bloavezhioù da geñver diwezh renad an Unvaniezh Soviedel.
Embannet e veze gant ar Strollad ar gelaouenn Class Struggle ("Stourm ar Renkadoù").
# Strollad Komunour Turkia/Marksour-Leninour - Hareketi

Strollad Komunour Turkia/Marksour-Leninour - Hareketi (e turkeg: Türkiye Komünist Partisi/Marksist-Leninist - Hareketi; hareketi, "luskad") a oa anv ur strollad komunour marksour-leninour a stourme dre guzh bet krouet e Turkia e 1976 da heul un disrann e diabarzh Strollad Komunour Turkia/Marksour-Leninour.
Pellaat a reas ar Strollad diouzh ar vaoouriezh rik tamm-ha-tamm o sevel a-enep, da skouer, da deorienn "Brezel ar Bobl" hag a-benn ar fin e tiklêrias ne oa ket anezhañ ur strollad maoour e 1980. Da heula n disrann etre Sina hag Albania e savas a-du gant linenn bolitikel Strollad Labour Albania daoust ha ma ne oa ket bet anavezet gant Albania ez-ofisiel evel ur strollad kar evel ma reas gant Strollad Komunour Dispac'hel Turkia.
E 1978 e c'hoarvezas un disrann e diabarzh ar Strollad o vont kuit un toullad izili, krouet gante da c'houde Strollad Komunour Turkia/Marksour-Leninour (Aozadur Adsevel Nevez) (Türkiye Komünist Partisi/Markist-Leninist (Yeniden İnşa Örgütü)).
Goude an taol-stad e 1980 e tec'has meur a benn betek kornôg Europa.
Leun a diaesterioù ha disemglevioù diabarzh e oa ar prantad 1983-1984 ha dalc'het e oa bet ar C'hendalc'h Dresitordinal Kentañ e 1986 evit klask dont a-benn d'ar c'hudennoù.
E 1989 e kensinas ar Strollad un disklêriadur a-gevret gant Luskad Komunour Labourerion Turkia (Türkiye Komünist Isçi Hareketi) evit lañs ur galv evit unaniezh ar gomunouron hag e 1990 e oa bet krouet ur c'huzul kenurzhiañ evit klask tizhout ur c'hemeglev kendeuziñ kenetreze o-daou ha gant Luskad Komunour Dispac'hel Labourerion Turkia (Türkiye Devrimci Komünist İşçi Hareketi) evit krouiñ ur strollad unvan.
Dalc'het e oa bet Pevare Kendalc'h ar Strollad e 1991 ha da geñver ar pemvet Kendalc'h lidet e 1993 e oa bet kadarnaet ar c'hoant da genderc'hel gant ar raktres kendeuziñ hag a-benn ar fin e 1994 e kendeuzas da vat Strollad Komunour Turkia/Marksour-Leninour - Hareketi gant Luskad Komunour Dispac'hel Labourerion Turkia ha diwar ar c'henemglev-se e oa bet savet ur strollad nevez, anvet ar Strollad Komunour Marksour-Leninour (Marksist-Leninist Komünist Partisi).
Embannet e oa bet gant Strollad Komunour Turkia/Marksour-Leninour - Hareketi ar gelaouenn Devrimci Halkın Birliği adalek 1978.
# Strollad Komunour Turkia (Marksour-Leninour)

KESAML (KE) (Maoour)
Izili hag ez-izili
Aozadur Komunour Luksembourg
Hent Proleter (Frañs)
Tarzh-an-Deiz Ruz (Izelvroioù)
Ray O. Light (SUA)
Kevredad Komunour Japan (KB)
Evita ar Gumunouriezh (Italia)
Luskad Dispac'hel Pobl Paraguay Pyahura
Strollad Bolchevikour (N. Kurd.-Turkia)
Strollad Kumunour (ML) Panama
Strollad Komunour Dispac'hel (Arc'hantina)
Strollad Komunour Dispac'hel (Uruguay)
SKI (ML) Banniel Ruz (India)
SKI (ML) Demokratelezh Nevez (India)
SKI (ML) Janashakti
SKN Kreizenn Unaniezh-Masal (Nepal)
SKN Mashal (Nepal)
SK Perou (ML)
SK Turkia/ML
SK al Labourerion (Norvegia)
SK (ML) Republik Dominikan
SK (ML) Bolivia
SK Kolombia - Maoour
Strollad Labourerion Bangladesh
SK (ML) Alamagn
Strollad al Labour (Serbia)
Aozadur ML Afghanistan
Ensavadur Amaru (Perou)
SK Filipinez
SK Suafrika (ML)
Revindo (Gevred Azia)
SKI (ML) Kuzul Kreiz Da c'hortoz :
Strollad Komunour Turkia/Marksour-Leninour (e turkeg: Türkiye Komünist Partisi/Marksist-Leninist: TKP/ML) a zo anv ur strollad komunour marksour-leninour maoour bet krouet e Turkia e 1972 en e benn er penn-kentañ İbrahim Kaypakkaya.
Sevel a ra ar Strollad a-du gant linenn bolitikel Mao Zedong hag ezel eo eus Kuzuliadeg Etrebroadel ar Strolladoù hag Aozadurioù Marksour-Leninour (Kelc'hlizher Etrebroadel) (kemeret perzh er 6vet, 7vet hag 8vet Kuzuliadegoù).
Ur Strollad er-maez eus al lezenn an hini eo, gantañ ur bagad armet dre guzh anvet Türk İşci ve Köylü Kurtuluş Ordusu: TİKKO ("Arme Dieubidigezh Labouerion ha Kouerion Turkia").
Embannet e vez gant ar Strollad ar gelaouenn Partizan.
Meur a disrann ez eus bet e diabarzh TKP/ML ha savet eo bet meur a aozadur pe strollad d'o heul gant izili aet kuit dioutañ : Strollad Komunour Turkia/Marksour-Leninour - Hareketi (1976); ar Strollad Komunour Turkia/Marksour-Leninour (Bolchevikour) (1981), ar Strollad Komunour Turkia/Marksour-Leninour - Proleter Dispac'hel (1987), ar Strollad Komunour Turkia/Marksour-Leninour (Strollad Maoour ar C'hreiz) (1987) hag ar Strollad Koumunour Maoour (1994).

## Liamm

* Kaypakkaya Partizan